અમેરિકાની નેશનલ ડિફેન્સ યુનિવર્સિટીના પ્રાધ્યાપક ડેન કુએહ્લનું માનવું છે કે આ ત્રીજું પરિમાણ જો સુરક્ષિત ન રહે તો ચિંતાજનક છે. આ પરિમાણનો ઉપયોગ લોકોની ધારણા બદલવા અને વિચારની પ્રક્રિયાનું સ્વરૂપ બદલવા કરી શકાય છે. રશિયાઈ લોકોએ આ જ તો કર્યું. તેમણે ઑનલાઇન સાધનોનો ઉપયોગ કરીને અમેરિકી લોકોની રાજકીય વિચારસરણીને બદલી નાખી અને આ રીતે તેઓ જેને સંભવતઃ મત આપવાના હતા તે પણ બદલી નાખ્યું. નિષ્ણાતો તો એવો ભય પણ સેવી રહ્યા છે કે ૨૦૧૮માં મધ્યસત્ર ચૂંટણી આવશે તેમાં પણ તેઓ આવું કરશે. ભારતમાં પણ તેઓ દખલ દેશે.